
ค่ำนี้ออกมาหาไรทานแถวๆ สุทธิสารซะหน่อย ถือเป็นมื้อเย็นที่หิวโฮกเลยค่ะ เลยมาจัดแถวๆ เวิ้งที่ขายของกินเยอะๆ บริเวณข้างโลตัสที่เข้ามาทางเส้นวิภาวดี อยู่ต้นๆ สุทธิสารค่ะ สามารถเข้ามาจอดรถได้ค่ะ ในเวิ้งนี้ของกินหลายอย่างอยู่ไม่ว่าจะเป็นก๋วยเตี๋ยว อาหารตามสั่ง แต่มื้อนี้ขอเป็นก๋วยเตี๋ยวไก่ตุ๋นซะหน่อย กับร้าน "ก๋วยเตี๋ยวไก่-เป็ดตุ๋น ต้มยำรสเด็ด เย็นตาโฟ" มีขายก๋วยเตี๋ยวไก่ตุ๋น เป็ดตุ๋น และต้มยำ ค่ะ เลยสั่งเป็น "ก๋วยเตี๋ยวน่องไก่" ราคา 35.-  รสชาติปรุงออกมาน้ำซุปอร่อยใช้ได้ค่ะ แต่ไก่แข็งไปหน่อย คือไก่ตุ๋นสมควรจะนิ่มๆ กว่านี้ ไม่ฟินเลยค่ะ แต่สำหรับอีกเมนูนึง "มาม่าต้มยำทะเล" ราคา 50.-  ทางร้านปรุงมาให้ รสชาติกลมกล่อมดีค่ะ ไม่ต้องปรุงเพิ่มเลย เมนูนี้ก็อร่อยใช้ได้ค่ะ !!!โดยรวมถือว่าอร่อยในระดับนึง ใช้ได้ค่ะ แถมราคาไม่แพง คุ้มค่ะ!!!